ช่วงสงกรานต์นี้ การทางพิเศษแห่งประเทศไทย  ยกเว้นค่าผ่านทางพิเศษบูรพาวิถี ทางพิเศษสายบางนา-ชลบุรี  และทางพิเศษกาญจนาภิเษก บางพลี-สุขสวัสดิ์ พร้อมตั้งหน่วยบริการประชาชน 6 แห่ง รวม 9 วัน
นายสุชาติ ชลศักดิ์พิพัฒน์ ผู้ว่าการการทางพิเศษแห่งประเทศไทย หรือ กทพ. เปิดเผยว่า เพื่อรองรับการเดินทางของประชาชนในช่วงเทศกาลสงกรานต์ กทพ. ยกเว้นค่าผ่านทางพิเศษ ทางพิเศษบูรพาวิถี สายบางนา-ชลบุรี และทางพิเศษกาญจนาภิเษก สายบางพลี-สุขสวัสดิ์ โดยเริ่มตั้งแต่เวลา 00.01 น. ของวันพุธที่ 10 เมษายน 2562 ถึงเวลา 24.00น. วันพฤหัสบดีที่ 18 เมษายน 2562 รวม 9 วัน พร้อมกันนี้ กทพ. ยังได้เตรียมจัดตั้งหน่วยบริการประชาชนบนทางพิเศษเพื่อรองรับการเดินทางในช่วงเทศกาลปีใหม่ จำนวน 6 จุด ประกอบด้วย ขาออก ตั้งแต่วันที่ 9 - 14 เมษายน 2562 ที่ด่านฯ บางแก้ว 1 ด่านฯ ฉิมพลี และด่านฯบางปะอิน (ขาออก) และขาเข้า ตั้งแต่วันที่ 15 - 18 เมษายน 2562 ที่ด่านฯ ดาวคะนอง ด่านฯ จตุโชติ และด่านฯ บางปะอิน (ขาเข้า)        ทั้งนี้ กทพ. ขอความร่วมมือปฏิบัติตามกฎจราจร และป้ายสัญญาณต่างๆ อย่างเคร่งครัดและมุ่งเน้น 3 มาตรการความปลอดภัยของกระทรวงคมนาคม “ขับช้า เปิดไฟหน้า คาดเข็มขัดนิรภัย” เพื่อความปลอดภัยของท่านและผู้ร่วมเดินทางสอบถามข้อมูลเพิ่มเติม ตรวจสภาพการจราจรและแจ้งเหตุขอความช่วยเหลือบนทางพิเศษได้ที่ศูนย์บริการข้อมูลผู้ใช้ทางพิเศษ (EXAT Call Center) หมายเลขโทรศัพท์ 1543 ตลอด 24 ชั่วโมง